દિલ્હીનો ૫૭૫ મીટર લાંબો સિગ્ન્ચેર બ્રિજ યમુના નદી પર નિર્માણ પામ્યો છે. ૩૫.૨ મીટર પહોળાઇ ધરાવતા અને રૂ. ૧,૫૦૦ કરોડથી વધુના ખર્ચે તૈયાર આ બ્રિજને કારણે ઉત્તર અને ઉત્તરપૂર્વ દિલ્હી વચ્ચેની સફરનો સમય ઘટશે. આ ઉપરાંત વઝીરાબાદ બ્રિજનો ટ્રાફિક પણ ડાઈવર્ટ થઈ શકશે. દિલ્હીવાસીઓ માટે આ બ્રિજ સેલ્ફી સ્પોટ પણ બની શકે છે. કેમકે અહીં ૧૫૪ મીટર ઊંચું ગ્લાસ બોક્સ છે, જ્યાંથી સેલ્ફી લઈ શકાશે. વાસ્તવમાં, આ સિગ્નેચર બ્રિજ ભારતનો પ્રથમ કેબલ આધારિત બ્રિજ છે. બ્રિજનો ૩૫૦ મીટરનો ભાગ કોઇ પણ પિલર વગર અટકાવી દેવાયો છે.